Lav et referat af nedenstående tekst:

Tekst:
Kun et enkelt væltet træ har Nordjyllands Politi fået melding om tirsdag morgen. Det havde i løbet af natten lagt sig i nærheden af Mou, oplyser vagtchefen hos Nordjyllands Politi. Det kan være, at der kommer flere meldinger, når folk og solen står op. Færgepassagererne må til gengæld væbne sig med lidt tålmodighed Læsøfærgen har aflyst sine afgange fra Læsø klokken seks og fra Frederikshavn på grund af vejrliget. I Hirtshals er Fjord Lines afgang fra Hirtshals til Langesund klokken 09.00 udskudt til klokken 10.30. Og den anden vej bliver afgangen fra Langesund 14.30 forsinket til 15.30. Hvis man skal med Fjord Line til Bergen i dag, så er afgangen klokken 20.00 forsinket til klokken 21.00, ligesom afgangen fra Stavanger klokken 20.00 er flyttet til klokken 22.00. Hos Color Line er der ikke meldinger om forsinkelser.

Referat:
Nattens blæsevejr har ikke givet de store problemer, men færgerne er forsinkede.